《姑苏泛月一首》
宋代·王阮

夜来谁共泛灵槎，飞上牵牛织女家。
但觉满身天雨露，绝无一点世尘沙。
秋将寒玉清风阵，月借鎔银泼浪花。
投晓归来互相告，等闲休向俗人夸。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。